《晨起忆陪禁城早朝》
元代·刘崧

禁城五鼓点声催，曾趁初朝列序陪。宸极中间银烛动，午门西上钥鱼开。

近臣奏事趋丹陛，内史传宣出紫台。此日燕城更千里，长瞻云气隔蓬莱。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。